হাড়ি (বর্ণ)
হাড়ি বাংলার একপ্রকার হিন্দু তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, পুরুলিয়া, বীরভূম ইত্যাদি জেলায় প্রচুর সংখ্যায় হাড়িরা বাস করেন। ২০০১ সালের জনগণনা অনুযায়ী, হাড়িদের সংখ্যা ৩৯০,৬১৯। এরা পশ্চিমবঙ্গের তফসিলি জাতি জনসংখ্যার মোট ২.১ শতাংশ। হাড়িদের মধ্যে ৪৯.৫ শতাংশ স্বাক্ষর – পুরুষ সাক্ষরতার হার ৬১.৬ শতাংশ এবং নারী সাক্ষরতার হার ৩৬.৮ শতাংশ। ঝাড়ুদারি ও শূকর পালন হাড়িদের ঐতিহ্যগত পেশা। কেউ কেউ কৃষিকাজও করে থাকে। বীরভূম জেলায় হাড়িরা চারটি উপবর্ণে বিভক্ত: ভুঁইমালী বা কৃষক, দাই বা ফুল হাড়ি বা ধাত্রী, কাহার হাড়ি বা পালকি বাহক ও মেহতার হাড়ি বা ঝাড়ুদার।